**Školski preventivni program**

Provoditelj: Osnovna škola Biograd, Biograd na Moru

Godina provedbe: 2020/21.

Zadaće programa

* Osigurati školu kao mjesto nulte tolerancije na nasilje.

Registrirati svako nasilničko ponašanje te postupiti u skladu za pravilnicima koji  u školi reguliraju učeničko ponašanje. Omogućiti djeci stručnu pomoć u školi ili institucijama izvan škole koje se bave problematikom nasilja.

* Razvijati partnerstvo između škole i zajednice.

Nužno je uključiti roditelje i učenike u život škole, a posebno u preventivni program.

Neizostavna je suradnja i koordinirano djelovanje sa svim relevantnim nadležnim tijelima i stručnim institucijama (MUP, Centar za socijalnu skrb, liječnik Zavoda za javno zdravstvo, i dr.). Učenicima je potrebno ponuditi aktivnosti za kreiranje slobodnog vremena i to ne samo od strane škole nego i organizacija koje djeluju na ovom području ili ih potaknuti da osnuju nove.

Zadatak škole je svakodnevno skrbiti za učenike i pratiti njihov razvoj i postignuća. Učenicima se treba više baviti, osigurati im što bolje uvjete, prostor i mogućnost za šport, glazbu, igru, zabavu i racionalno korištenje slobodnog vremena. Škola će nastojati ponuditi zanimljive i atraktivne sadržaje kroz razne sekcije (dramsku, recitatorsku, literarnu, povijesno-novinarsku, ekološku, vjeronaučnu…);  športske sadržaje: nogomet, rukomet, košarku, odbojku ; kulturno zabavne aktivnosti : zbor , pripremanje školskih priredbi; razna natjecanja ; svakodnevni savjetodavni rad u nastavi ( educiranje o štetnosti droge, alkohola i nikotina,o načinima odupiranja pritisku vršnjaka, nenasilnom rješavanje sukoba i sl.)

Okupiranost učenika dobro osmišljenim sadržajima najbolja je prevencija vršnjačkog nasilja i ovisnosti. Nužna je svakodnevna suradnja škole i roditelja i usmjeravanje djeteta na izbor pravih vrijednosti koje promoviraju zdravi život i očuvanje zdravlja.

Preduvjeti za ostvarivanje programa:

1. Svi djelatnici odgojno-obrazovne ustanove dužni su utvrditi način postupanja u kriznoj situaciji (prema Protokolu o postupanju)
2. Nužna je koordinirana suradnja svih nositelja programa te stručnih institucija koje se bave problemima mladih, kao i zdravstvenih ustanova i ustanova socijalne skrbi. O svim uočenim oblicima nasilja prema učenicima, učiteljima i roditeljima obvezno izvještavati.
3. Učitelji tjelesne i zdravstvene kulture dužni su o svim uočenim fizičkim ozljedama izvijestiti razrednika, stručne suradnike i ravnatelja, a oni liječnika školske medicine i centar za socijalni rad.
4. Svi razrednici i djelatnici sustavno prate sigurnosne pojave, prilike i stanja kako bi se uočeni problemi mogli učinkovito rješavati u suradnji s nadležnim organima, županijskim uredima i Ministarstvom prosvjete i športa.
5. O svakoj uočenoj rizičnoj pojavi i čimbeniku koji bi mogli dovesti do neprimjerenih oblika ponašanja i nasilja pismeno upozoriti nadležne institucije koje će svojim propisima pomoći u rješavanju problema za koji nije nadležna odgojno-obrazovna ustanova

Procjena stanja i potreba:

Procjena potreba rađena je kroz pregled stručne literature, pregled strateških dokumenata te individualnih razgovora s učiteljima i razrednicima.

*Očekivani rezultati*: Brojna istraživanja pokazuju da se minimiziranjem rizičnih čimbenika, jačanjem zaštitnih čimbenika osnaživanjem djeteta i roditelja, kao i korištenjem multidisciplinarnog pristupa u radu s djecom i roditeljima uključujući sve službe u lokalnoj zajednici koje mogu pridonijeti dobrobiti djece, postižu najbolji rezultati. Jačajući protektivne faktore jačamo dijete, njegovu obitelj kao i lokalnu zajednicu. Ukoliko rizični faktori prevladaju i djeca prepoznata kao rizična se ne uključe u preventivne aktivnosti, vjerojatnost daljnjeg razvoja negativnih ponašanja se povećava. Stoga su navedene aktivnosti od izrazitog značaja za osnaživanje pojedinaca i obitelji.

*Rizični čimbenici*:

* Slaba privrženost škole
* Neadekvatna školska klima
* Slaba povezanost sa školom i obitelji
* Stavovi koji podržavaju korištenje sredstva ovisnosti
* Stavovi koji podržavaju nasilna ponašanja
* Slab akademski uspjeh
* Mali broj prilika za prosocijalno uključivanje

*Zaštitni čimbenici:*

* Dobro školsko okruženje
* Osigurana pomoć za djecu s posebnim potrebama
* Prosocijalno orijentirani učenici
* Pozitivna, otvorena i podržavajuća klima u školi
* Podrška i savjetovanje dostupno je za djecu i roditelje
* Jasni standardi ponašanja
* Prostori za slobodno vrijeme i šport postoje u zajednici

Ciljevi programa:

 U literaturi o prevenciji problema u ponašanju u školama postoje brojni pokazatelji o tome da su školski preventivni programi i intervencije koje idu u smjeru zdravog razvoja djece i mladih najučinkovitije kada su usmjerene na jačanje osobnih i socijalnih kompetencija učenika, te na unapređivanje kvalitete okruženja u kojemu učenici žive.

 Iz navedenog proizlaze ciljevi školskog preventivnog programa:

*Opći cilj*

* Doprinijeti poboljšanju kvalitete života učenika naše škole kroz jačanje osobnih i socijalnih kompetencija učenika u suradnji roditelja, škole i lokalne zajednice.

*Specifični ciljevi*

* Razviti socijalne vještine učenika.
* Osnažiti vijeće učenika.
* Razviti vještine nenasilnog rješavanja sukoba učenika.
* Prevenirati ovisnosti i nasilničko ponašanje učenika.
* Potaknuti suradnju i povezanost učenika unutar razrednih zajednica i škole kao cjeline.

Sažetak programa

Školski preventivni program osnovne škole Biograd obuhvaća sve učenike, njihove roditelje i učitelje, te svi sudjeluju u njegovoj provedbi.

Provedbom ovog ŠPP -a se želi učenike poučiti različitim socijalnim i komunikacijskim vještinama te prevenirati neprihvatljive oblike ponašanja.

Program se provodi kroz : grupni rad s učenicima,individualni rad s učenicima i rad s roditeljima i učiteljima

Sadržaj školskog preventivnog programa za učenike provodi se kroz:

* Nastavne predmete
* Satove razredne zajednice
* Izvannastavne aktivnosti i projekte u koje je uključena škola
* Školski športski klub
* Individualni savjetodavni rad
* Interesne grupe učenika koje se žele uključiti u vršnjačku pomoć
* Zdravstveni odgoj i zdravstvenu zaštitu učenika u suradnji sa Zavodom za javno zdravstvo Zadar
* Unapređenje rada s učenicima s teškoćama (rad s pomoćnicima u nastavi, pomoć u izradi IOOP-a)

Aktivnosti za provođenje ŠPP provode se kroz:

 Radionice za učenike

 Radionice za nastavnike

 Radionice za roditelje

 Individualni rad s roditeljima

 Individualni rad s nastavnicima

 Individualni rad s učenicima

 Plan aktivnosti

* + edukativni rad s učenicima koji provode učitelji u neposrednom odgojno-obrazovnom radu
	+ CAP radionice – prevencija nasilja; radionica namijenjena učenicima 3. Razreda
	+ TŽV – trening životnih vještina za učenike 5. i 6. razreda
	+ identifikacija nasilničkog ponašanja
	+ stvaranje pozitivne školske klime
	+ razvijanje komunikacijskih vještina
	+ korištenje kvalitetnih nastavnih metoda
	+ razvijanje otpornosti učenika na negativne pojave
	+ promicanje socijalnih, emocionalnih i moralnih kompetencija
	+ promicanje zdravih stilova života
	+ poticanje učenika na uključivanje u sportske aktivnosti
	+ suradnja škole i roditelja kroz edukacije i savjetodavni rad
	+ radionice na satu razredne zajednice i roditeljskim sastancima
	+ individualni razgovori i savjetovanje
	+ praćenje rizičnog ponašanja učenika tijekom šk. god.
	+ o težim kršenjima kućnog reda škole obavijestiti MUP i Centar za socijalnu skrb

Nositelji

Nositelji aktivnosti usmjerenih na cijelu populacije učenika su svi ili barem većina

nastavnika škole, budući da je glavni cilj Školskog preventivnog programa primarna prevencija rizičnih ponašanja učenika . Nositelji aktivnosti učenika koje se realiziraju kroz različite projekte u koje je uključena škola su voditelji tih projekata.

Nositelji edukacije nastavnika bi uz stručne suradnike škole (kroz permanentan

 savjetodavni rad s nastavnicima) bili i stručnjaci izvan škole.

Očekivanja:

Provedbom Školskog preventivnog programa očekujemo slijedeće rezultate:

* unapređenje znanja učenika o vlastitim pravima i obvezama,
* usvojene i poboljšane socijalne vještine,
* poboljšani odnosi s vršnjacima i odraslima
* unaprjeđene vještine i znanja roditelja u području odgoja
* unaprjeđena znanja i vještine nastavnika potrebne za odgojni rad s učenicima